<::рус>  источник: Алфавит Духовный, оцифровка Александра Акимова

<::лат>  http://www.spiritalph.narod.ru/

<::слав>

Ча'сть г~

Глава` четве'ртая

W= _е='же не sjьлw` скорбjь'ти въ ско'рбныхъ.

Не скорби`, человjь'че, безслове'снw w= ве'щехъ 
мимотеку'щихъ, поне'же все` прехо'дитъ, все` мимои'детъ: 
нjь'сть ниеди'ныя сицевы'я ве'щи, w= не'йже безпа'мятнw 
скорбjь'ти и=мjь'лъ бы _е=си`: не то'чiю w= ве'щехъ 
мимотеку'щихъ, но и= w= самjь'хъ пред\ъ бг~омъ вели'цjьхъ 
прегрjьше'нiихъ. А='ще бы и= вся'кое согрjьше'нiе 
превзоше'лъ тво'й грjь'хъ, _о=ба'че не sjьлw` w\тча'ятельнw 
и= безпа'мятнw скорбjь'ти до'лженъ _е=си`: нjь'сть бо 
грjь'хъ побjьжда'ющь милосе'рдiе бж~iе. Не соравня'ются 
грjьси` на'ши пучи'нjь бж~iихъ щедро'тъ, и='же ту'не на'съ 
милосе'рдiемъ свои'мъ спаса'етъ.

[в~] Бг~ъ всегw` мi'ра грjьхи` но'ситъ, и= покая'нiемъ 
кому'ждо грjьхи` w\тпуща'етъ: ты' же мни'ши, jа='кw тебе` 
_е=ди'нагw человjь'ка грjьхw'въ не понесе'тъ; W= все'мъ 
мi'рjь кро'вь свою` и=злiя`, тебjь` ли _е=ди'ному 
w=ставле'нiя кро'вiю свое'ю не пода'стъ; То'чiю ты` 
преста'ни w\т грjьха`, то'чiю ты` пока'йся: рцы` то'чiю ты` 
грjьхи` своя^, jа='кw да w=правди'шися. Рцы`: и=сповjь'мъ на 
мя` беззако'нiе мое` гд\сви, и= а='бiе w=ста'витъ нече'стiе 
се'рдца твоегw` (_Псало'мъ л~а).

[г~] Не на ско'рбь и= печа'ль призыва'етъ тя` къ себjь` 
гд\сь, но на ра'дость и= весе'лiе: ра'дуйтеся, рече`, w= 
гд\сjь вси` пра'вiи се'рдцемъ, jа='коже и= са'мъ по 
воста'нiи свое'мъ и=з\ъ ме'ртвыхъ пе'рвjьйшее сло'во 
благовjьствова` жена'мъ: ра'дуйтеся (Матf. за\ч р_е~_i). 
Ра'доватися мv"роно'сицамъ повелjь`, а= не скорбjь'ти: и='бо 
_о='нъ пла'чь пра'бабы _е='vы о_у=ста'ви воскресе'нiемъ 
свои'мъ, jа='кw бг~ъ. Тогw` ра'ди и= ты` ра'дуйся w= не'мъ, 
а= не скорби`, весели'ся w= гд\сjь, а= не бу'ди смуще'нъ. Не 
скорби` са'мъ, ниже` и=нjь'хъ безслове'снw w=скорбля'й, но 
къ коему'ждо бу'ди кро'токъ, долготерпjьли'въ. Другъдру'гу 
быва'имъ бла'зи, милосе'рди, не самолю'бствующе, но кi'йждо 
на'съ бли'жнему да о_у=гожда'етъ во благо'е, jа='коже 
глаго'летъ а=п\слъ (Ри'м. за\ч рs~_i).

[д~] Не скорби`, а='ще что` не по во'ли се'рдца твоегw` 
дjь'ется въ мi'рjь: не бо` мо'гутъ вся^ дjь'ятися по мы'сли 
твое'й, jа='коже ты` хо'щеши: поне'же не вся` хотjь^нiя 
твоя` быва'ютъ бла^га, ниже` вся^ получ_е'нiя пол_е'зна: но 
содjь'яся ли что` по твоему` хотjь'нiю и= жела'нiю; до'брjь: 
не содjь'яся ли; во'ли гд\сней w=ставля'й. А='ще та'кw 
содjь'яся что`, jа='коже ты` хотjь'лъ _е=си`, благодари`: 
а='ще не та'кw, не скорби`: не во вjь'ки бо быва'ютъ вся^ 
здjь`, но sjьлw` на ма'лое вре'мя ка'яждо _е='сть ве'щь въ 
вjь'цjь се'мъ: тебjь' же _е=ди'но то'чiю предлежи'тъ, да не 
бу'деши чу'ждь гд\са, и= _е=гw` прест~ы'я благода'ти. Не 
о_у=си'льнw жела'й, да твоя^ жела^нiя всегда` и=сполня'ются, 
да вся^ похотjь^нiя твоя^ быва'ютъ: сiя^ бо не въ твое'й 
вла'сти су'ть, но въ бж~iей: па'че же и='на во'ля бж~iя, 
и='на же твоя`, и= судьбы^ _е=гw` разли'чны, и=`хже ты` не 
вjь'си, не бо` вся^ разумjь'ти мо'жеши. Сегw` ра'ди не 
скорби` ни w= _е=ди'ной ве'щи, но на гд\са вся^ возлага'й: 
Возве'рзи, рече`, на гд\са печа'ль твою`, и= то'й тя` 
препита'етъ, не да'стъ въ вjь'къ молвы` пра'веднику 
(_Псало'мъ н~д).

[_е~] Не бу'ди малоду'шенъ и= нетерпjьли'въ, а='бiе 
внеза'пу всему` хотя` по во'ли твое'й содjь'ятися: но 
благоду'шнjь и= пожда'тельнjь бг~у моли'ся, во'ли _е=гw` во 
все'мъ бы'ти w=ставля'я, долготерпjьли'внjь w=жида'й. Не 
sjьлw` жела'й, да вся` жела^нiя твоя^ и=сполня'ются: не 
вся'ко бо жела'нiе твое` _е='сть бла'го, ниже` вся'ко 
получе'нiе поле'зно: но jа=`же су'ть по во'ли гд\сни, сiя^ 
же и=скуси'ти мо'жеши долговре'меннымъ пожда'нiемъ, и= 
протяже'нною къ бг~у моли'твою. А='ще бу'детъ по во'ли 
гд\сни, да'стъ ти` и= поспjьши'тъ: а='ще ли ни`, препне'тъ 
ти` и= возбрани'тъ, и='миже вjь'сть судба'ми, къ твое'й 
по'льзjь: ты' же, да'стъ ли, и=ли` не да'стъ, вся^ въ 
кро'тости се'рдца благода'рнjь прiе'мли.

[s~] Не наглоду'шнjь на ку'юлибо ве'щь напа'дай: но съ 
ве'лiимъ разсмотре'нiемъ вся^ дjь'лай: вся'ка бо ве'щь съ 
пожда'нiемъ и= разсмотре'нiемъ поле'знjьйша и= твержа'йша 
бы'ти w=бы'че. А='ще бо бы а='бiе вся` в_е'щи по жела'нiю 
се'рдца твоегw` возмогли` соверша'тися, никогда'же свою` 
не'мощь въ че'мъ позна'ти возмо'глъ бы _е=си`, никогда'же бо 
что` съ по'льзу души` свое'й приwбрjь'лъ _е=си`, но вся^ 
сопроти^вная дjь'ялъ бы _е=си`. Сегw` ра'ди jа='кw 
всеви'децъ гд\сь, ми'луя и= щадя` свое` созда'нiе, 
о_у=строя'я кому'ждо пол_е'зная, не всегда` вся^ дае'тъ ти` 
по во'ли твое'й, но мно'гажды и= пресjьца'етъ и= 
возбраня'етъ, jа='коже _о='нъ са'мъ вjь'сть, ко твоему` 
вразумле'нiю, jа='кw да прознава'еши свою` не'мощь, jа='кw 
да пребу'деши смире'нъ, кро'токъ, терпjьли'въ, а= не 
малоду'шенъ, во'ли гд\сней вся^ да w=ставля'еши.

[з~] W\ттерза'я бо и= w\тлуча'я о_у='мъ на'шъ w\т 
земна'гw безслове'снагw пристра'стiя гд\сь, jа='кw 
и='стинный вра'чь врачу'я ду'шу на'шу, ча'сто пресjьца'етъ 
жела^нiя и= похотjь^нiя на'ша, мно'гажды прелага'етъ въ 
ско'рбь и= го'ресть, jа='кw да безсме'ртнагw и= вjь'чнагw 
о_у=тjьше'нiя въ гд\сjь бз~jь взыску'емъ, _е='же не 
w\ти'мется w\т на'съ во вjь'ки. Сiя^ бо вся^ су'ть на ма'лъ 
ча'съ, на ма'лое вре'мя, _о='на же во вjь'ки вjь'чныя конца` 
не и=му'ще пребыва'ти и='мутъ. Ка'я бо тебjь` бу'детъ 
по'льза, а='ще и= вся^ хотjь^нiя твоя^ и=спо'лнятся, ты' же 
бг~а на ча'съ прогнjь'ваеши; Ко'е ти` бу'детъ 
прiwбрjь'тенiе, а='ще и= вся^ жела^нiя твоя^ сбу'дутся, ты' 
же гд\сни благода'ти чу'ждь бу'деши; Нико'еже.

[и~] Сегw` ра'ди, _е=ли'кw благода'рнjь претерпи'ши w\т 
гд\са наноси^мыя непомы^сльныя скw'рби, толи'ко посе'мъ 
о_у=тjьше'нiе w\т негw` прiи'меши: по мно'жеству бо, рече`, 
болjь'зней мои'хъ, въ ср\дцjь мое'мъ о_у=тjьш_е'нiя твоя^ 
возвесели'ша ду'шу мою` (_Псало'мъ ч~г). Не скуча'й, грjь^хъ 
ра'ди, смотри'тельнjь w\т бг~а попуща'емою ско'рбiю и= 
препина'нiемъ, но благода'рнjь jа='кw нjь'кое ве'лiе души` 
врачева'нiе прiе'мли. Лу'чше бо здjь` претерпjьва'ти 
вре'менную ско'рбь, не'же посе'мъ скорбjь'ти вjь'чнw: лу'чше 
здjь`, а= не _о=на'мw: sjьлw' бо _о=кая'ненъ _е='сть се'й, 
и='же мно'гw согрjьша'яй, не претерпjьва'етъ w= грjьсjь'хъ 
здjь` благода'рнjь ско'рбныхъ, и= непомы'сльныхъ, но всегда` 
хо'щетъ, да вся^ дjь'ются по во'ли се'рдца _е=гw`. Вjь'ждь, 
jа='кw скорбjь'ти и='мать во гряду'щей жи'зни и= не хотя'щи.

[f~] Хотя` гд\сь и=сцjьли'ти и= w=чи'стити ду'шу на'шу 
w\т грjьха`, разли^чны скw'рби и= печа^ли здjь` мно'гажды 
попуща'етъ на ны`: jа='кw да w=чи'щшеся, jа='кw зла'то въ 
горни'лjь, свjь'тли jа=ви'мся: и= да здjь` о_у=тjьсне'ни 
бы'вше въ ско'рбныхъ, всегда` о_у=се'рднjь притека'емъ къ 
нему`, по'мощи _е=гw` и='щуще. Ко гд\су внегда` скорбjь'ти 
ми`, воззва'хъ, и= о_у=слы'ша мя` (_Псало'мъ рf~_i). 
О_у=мно'жишася не'мwщи и='хъ, по си'хъ о_у=скори'ша, 
глаго'летъ пр\оро'къ (_Псало'мъ _е~_i). Въ ско'рби бо 
мно'гажды къ бг~у прибjьга'емъ, въ ра'дости же забыва'емъ 
_е=го`: бг~ъ же jа='кw прему'дрый вра'чь, разли'чнjь 
и=сцjьля'я на'съ, _о=боя^ наво'дитъ на'мъ. А='ще въ 
ра'достныхъ и= помы'сльныхъ не благодари'мъ _е=го`, 
скw'рбная попуща'етъ на ны`, jа='кw да во _о=бои'хъ 
благоразу'мни, и= и=ску'сни пребу'демъ.

[_i~] Бг~ъ разли'чнjь ми'луя и= щадя` свое` созда'нiе, 
лу^чшая w= на'съ предзрjь'вый, не хо'щетъ здjь` да'ти на 
земли` ни _е=ди'нагw простра'нства и=звjь'стнагw, поко'я и= 
о_у=тjьше'нiя, но па'че тjьсноту` и= ско'рбь. Въ мi'рjь бо, 
не ра'достни, но ско'рбни бу'дете, глаго'летъ гд\сь (I=wа'н. 
за\ч н~_е). Хо'щетъ на'съ въ мi'рjь се'мъ и=мjь'ти всегда` 
во о_у=тjьсне'нiи и= ско'рби, а= не въ простра'нствjь и= 
благоде'нствiи, да не разлива'емся въ земны'хъ преле'стныхъ 
сласте'хъ: да w\т здjь'шнягw о_у=тjьсне'нiя и= ско'рби 
о_у=се'рднjье и= спjь'шнjье восхо'димъ къ го'рнему и= 
вjь'чному w= гд\сjь простра'нству: и= та'мw во вjь'ки 
вjь'чныя о_у=тjь'шени, при'снw w= не'мъ ра'дующеся и= 
веселя'щеся, во вjь'ки безконе'чныя бу'демъ. А=ми'нь.


